laion/Wikipedia-Exotic huggingface dataset:
আর্জেন্টিনায় ইসলাম

ইসলাম ধর্মাবলম্বীরা আর্জেন্টিনায় অন্যতম বড় সংখ্যালঘু সম্প্রদায়। দেশটিতে ধর্ম বিষয়ক কোন পরিসংখ্যান রাখা না হলেও আন্তর্জাতিক ধর্মীয় স্বাধীনতা প্রতিবেদন অনুযায়ী, দেশটিতে ইসলাম ধর্মাবলম্বীদের সংখ্যা চার থেকে পাঁচ লাখের মাঝামাঝি, যা দেশটির মোট জনসংখ্যার প্রায় ১%। ২০১০ সালে পিউ রিসার্চ সেন্টার জানিয়েছিল যে, দেশটিতে প্রায় দশ লাখ মুসলিম বাস করে। অপরদিকে অ্যাসোসিয়েশন অব রিলিজিয়ন ডাটা আর্কাইভের মতে, দেশটির প্রায় ১.৯% মানুষ মুসলিম। পঞ্চদশ শতাব্দীতে যখন আর্জেন্টিনা স্পেনের উপনিবেশ ছিল, তখন স্পেন থেকে মুর ও মরিস্কো মুসলমানরা স্পেনের নাবিকদের সাথে দেশটিতে এসেছিল। তাদের অধিকাংশই বসতি গেড়েছিল আর্জেন্টিনায়। ঊনবিংশ শতাব্দীতে আরব বংশোদ্ভূত ব্যক্তিদের আগমন ঘটে দেশটিতে, যাদের অধিকাংশই ছিল সিরীয় ও লেবানিজ বংশোদ্ভূত । এদের অধিকাংশ ধর্মবিশ্বাসে খ্রিষ্টান হলেও উল্লেখযোগ্য সংখ্যক মুসলমানও এসেছিল। বর্তমানে আর্জেন্টিনায় আরব বংশোদ্ভূত প্রায় ৩৫ লাখ মানুষ বাস করে। আশির দশকে দেশটির রাজধানী বুয়েন্স আয়ার্সে দুটি মসজিদ গড়ে ওঠে, যেগুলো ছিল দেশটির ইতিহাসে প্রথম দুই মসজিদ। ১৯৮৩ সালে শিয়া সম্প্রদায়ের জন্য দেশটিতে অবস্থিত ইরানি দূতাবাসের সহায়তার আত-তৌহিদ মসজিদ গড়ে ওঠে। অপরদিকে ১৯৮৫ সালে সুন্নি সম্প্রদায়ভুক্ত লোকেরা আল আহমাদ মসজিদ নির্মাণ করে, যেটি ছিল দেশটির ভূমিতে ইসলামি স্থাপত্যকলায় নির্মিত প্রথম ইমারত। দেশটির অন্যান্য নগর ও অঞ্চলে কিছু মসজিদ বিদ্যমান। দেশটির কর্ডোভা শহরে দুইটি মার ডেল প্লেটায় দুইটি করে মসজিদ বিদ্যমান।এল বলসন শহরে পৃথিবীর সর্ব দক্ষিণে অবস্থিত সুফি মসজিদ বিদ্যমান। বাদশাহ ফাহাদ ইসলামি সাংস্কৃতিক কেন্দ্র দেশটির সর্ববৃহৎ মসজিদ, যার নির্মাণকাজ খাদেমুল হারামাইন শরিফাইনের তত্ত্বাবধায়নে ১৯৯৬ সালে ২০,০০০ বর্গমিটার জমির উপর সম্পন্ন হয়। আর্জেন্টিনার সরকার ১৯৯২ সালে স্থাপনাটি নির্মাণের জন্য ৩৪,০০০ বর্গমিটার জমি দান করেছিল। স্থাপনাটি নির্মাণে খরচ হয়েছিল ৩০ মিলিয়ন মার্কিন ডলার। স্থাপনার অন্তর্ভুক্ত ইমারতগুলো হল একটি মসজিদ, একটি গ্রন্থাগার, দুইটি বিদ্যালয় ও একটি পার্ক। ইসলামিক অর্গানাইজেশন অব ল্যাটিন আমেরিকার প্রধান কার্যালয় আর্জেন্টিনায় অবস্থিত। সংগঠনটিকে ল্যাটিন আমেরিকার সবচেয়ে সক্রিয় ইসলামি সংগঠন বলে বিবেচনা করা হয়। সংগঠনটি ল্যাটিন আমেরিকার সমাজে মুসলমানদের অন্তর্ভুক্তকরণ ও ইসলাম প্রচার নিয়ে বিভিন্ন রকম কার্যক্রম চালিয়ে থাকে। "International Religious Freedom Report 2010"। United States Department of State। ১০ ডিসেম্বর ২০১৫ তারিখে মূল থেকে আর্কাইভ করা। সংগ্রহের তারিখ ৮ ডিসেম্বর ২০১৫।  "Table: Muslim Population by Country"। Pewforum.org। সংগ্রহের তারিখ ৮ ডিসেম্বর ২০১৫।  "Religious Adherents, 2010 (World Christian Database)"। the ARDA। ২০১০। ১১ এপ্রিল ২০১০ তারিখে মূল থেকে আর্কাইভ করা। সংগ্রহের তারিখ ১৬ ফেব্রুয়ারি ২০১৪।  Muslims in American History: A Forgotten Legacy by Jerald Dirks. "September 2001 Executive Summary, Racial Discrimination: The Record of Argentina, Human Rights Documentation Center"। ৩ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ১ মে ২০১৯।
মেসোপটেমীয় হাওর এলাকা

মেসোপটেমীয় হাওর এলাকা দক্ষিণ ইরাকে ইরান সীমান্তের কাছে অবস্থিত জলাভূমিময় এলাকা। এগুলি ঐতিহাসিকভাবে হাউইজাহ হাওর, আমারাহ বা কেন্দ্রীয় হাওর এবং হাম্মার হাওর এলাকাগুলি নিয়ে গঠিত এবং একত্রে পশ্চিম ইউরেশিয়ার বৃহত্তম জলাভূমিময় বাস্তুসংস্থান গঠন করেছিল। এটি মরুভূমির মাঝে অবস্থিত একটি দুর্লভ জলজ এলাকা, যাতে বহু প্রাণী ও উদ্ভিদ আশ্রয় লাভ করেছে।সাধারণ জলবায়ু উপক্রান্তীয়, গরম এবং শুষ্ক হয়। "Mesopotamian Delta and Marshes"। World Wide Fund for Nature। ১৪ আগস্ট ২০১৩ তারিখে মূল থেকে আর্কাইভ করা। সংগ্রহের তারিখ ৫ আগস্ট ২০১৩। Geographic Location: Middle East: Iran, Iraq, and Kuwait
বলিভিয়ায় ইসলাম

বলিভিয়ায় ইসলাম ধর্মাবলম্বীদের সংখ্যা প্রায় দুই হাজার , যা যা দেশটির মোট জনসংখ্যার প্রায় ০.০২%। দেশটির সান্তা ক্রুজ ও কোচাবাম্বা শহরে ইসলামিক সেন্টার বিদ্যমান এবং সুক্রে শহরে একটি মুসলিম গ্রুপ বিদ্যমান। বলিভীয় ইসলামি কেন্দ্র(স্পেনীয়: Centro Islámico Boliviano, CIB) ১৯৮৬ সালের আগস্ট মাসে ফিলিস্তিনি বংশোদ্ভূত ইমাম মাহমুদ আমের কর্তৃক গঠিত হয়। ১০৯২ সালে দেশটির প্রথম মসজিদ নির্মাণের জন্য একটি কমিশন গঠিত হয় এবং সান্তা ক্রুজ শহরে ১৯৯৪ সালে মসজিদটির নির্মাণকাজ সম্পন্ন হয়। বলিভীয় ইসলামি কেন্দ্রের অধিকাংশ সদস্যই অভিবাসী। উল্লেখ্য, সংস্থাটি ইসলামিক অর্গানাইজেশন অব ল্যাটিন আমেরিকার অধিভুক্ত নয়। ২০০৪ সালে লাপাজে আন নুর মসজিদ নির্মিত হয়। Miller, Tracy, সম্পাদক (অক্টোবর ২০০৯), Mapping the Global Muslim Population: A Report on the Size and Distribution of the World's Muslim Population (পিডিএফ), Pew Research Center, পৃষ্ঠা 35, ২০০৯-১০-১০ তারিখে মূল (PDF) থেকে আর্কাইভ করা, সংগ্রহের তারিখ ২০০৯-১০-০৮ উদ্ধৃতি টেমপ্লেট ইংরেজি প্যারামিটার ব্যবহার করেছে (link) "South America :: Bolivia — The World Factbook – Central Intelligence Agency"। www.cia.gov। ২৫ ডিসেম্বর ২০১৮ তারিখে মূল থেকে আর্কাইভ করা। সংগ্রহের তারিখ ১৪ ডিসেম্বর ২০১৮।  "Bolivia | The World Almanac of Islamism"। almanac.afpc.org। ১৪ ডিসেম্বর ২০১৮ তারিখে মূল থেকে আর্কাইভ করা। সংগ্রহের তারিখ ১৪ ডিসেম্বর ২০১৮।
মাদপুর রেলওয়ে স্টেশন

মাদপুর রেলওয়ে স্টেশন হল হাওড়া-খড়গপুর লাইন এর একটি গুরুত্ব পূর্ণ রেলওয়ে স্টেশন। এই স্টেশনটি কলকাতা শহরতলি রেলওয়ে ব্যবস্থার অন্তর্গত একটি স্টেশন। এটি ভারতের পশ্চিমবঙ্গ রাজ্যের পশ্চিম মেদিনীপুর জেলায় অবস্থিত। স্টেশনটি মাদপুর এবং পার্শ্ববর্তী এলাকায় রেল পরিষেবা প্রদান করে। হাওড়া রেলওয়ে স্টেশন থেকে ১০১ কি.মি. দূরে স্টেশনটি অবস্থিত। মাদপুর রেলওয়ে স্টেশনটি পশ্চিমবঙ্গের মাদপুর, খড়গপুর এ অবস্থিত। স্টেশন কোড হল (এমপিডি)। এটি হাওড়া-খড়গপুর লাইনের একটি ছোট রেলওয়ে স্টেশন। নিকটতম স্টেশনগুলি জকপুর এবং শ্যাম চক এবং প্রধান রেলওয়ে স্টেশন হল হাওড়া এবং খড়গপুর। সমস্ত লোকাল ইএমইউ ট্রেনগুলি এই স্টেশনে দাঁড়ায়। যেমন- হাওড়া-খড়গপুর লোকাল, হাওড়া-মেদিনীপুর লোকাল এবং সাঁতরাগাছি-খড়গপুর লোকাল ইত্যাদি। হাওড়া-খড়গপুর লাইনটি ১৯০০ সালে চালু হয়। হাওড়া-খড়গপুর লাইনটি ১৯৬৭-৬৯ সালে বিদ্যুতায়িত হয়। সাঁতরাগাছি-পাঁশকুড়া-খড়গপুর চতুর্থ লাইন নির্মাণের পরিকল্পনা রয়েছে। Kharagpur-Howrah Local 38606 Indiarailinfo Howrah-Haldia Local 68689 ⇒ 38089 Indiarailinfo Santragachi-Digha EMU 78001 ⇒ 68687 Indiarailinfo "মাদপুর রেলওয়ে স্টেশন"। সংগ্রহের তারিখ ১০ এপ্রিল ২০১৯।  "Major events in formation of S.E.Railway"। South Eastern Railway। ১৭ এপ্রিল ২০১৯ তারিখে মূল থেকে আর্কাইভ করা। সংগ্রহের তারিখ ১৭ এপ্রিল ২০১৯।  "History of Electrification"। IRFCA। সংগ্রহের তারিখ ১৭ এপ্রিল ২০১৯।  "Upcoming projects in South Eastern Railway"। South Eastern Railway। ১৭ এপ্রিল ২০১৯ তারিখে মূল থেকে আর্কাইভ করা। সংগ্রহের তারিখ ১৭ এপ্রিল ২০১৯।
লাতিন আমেরিকার ইসলামী সংগঠন

লাতিন আমেরিকার ইসলামী সংগঠন (স্পেনীয়: Organización Islámica Para América Latina) হল লাতিন আমেরিকার একটি ইসলামি সংগঠন, যাকে ল্যাটিন আমেরিকার সবচেয়ে সক্রিয় ইসলামি সংগঠন বলে বিবেচনা করা হয়। সংস্থাটির প্রধান কার্যালয় বুয়েন্স আয়ার্সে অবস্থিত। সংগঠনটি ল্যাটিন আমেরিকার সমাজে মুসলমানদের অন্তর্ভুক্তকরণ ও ইসলাম প্রচার নিয়ে বিভিন্ন রকম কার্যক্রম চালিয়ে থাকে। ২০০৫ সালের একটি সভায় সংস্থাটি ওআইসিভুক্ত ইসলামি শিক্ষা, বিজ্ঞান ও সাংস্কৃতিক সংগঠনকে ইসলামি সাংস্কৃতিক কর্মকাণ্ড নিয়ে নিরীক্ষা ও প্রতিবেদন পেশ করার জন্য অনুরোধ করে ইসলামি সংগঠনগুলোর প্রধানেরা। লাতিন আমেরিকার ইসলামী সংগঠনের তৎকালীন প্রধান তখন অত্র অঞ্চলের ইসলামি কেন্দ্রগুলোর সাথে সংশ্লিষ্ট ব্যক্তিদের নিয়ে অত্র অঞ্চলের উপর একটি তথ্যসম্বলিত পঞ্জি প্রণয়ন করেছিলেন। Alsharq al Aswat, Latin American Islamic centers call for Cultural dialogue, 19 July 2005
জকপুর রেলওয়ে স্টেশন

জকপুর রেলওয়ে স্টেশন হল হাওড়া-খড়গপুর লাইন এর একটি গুরুত্ব পূর্ণ রেলওয়ে স্টেশন। এই স্টেশনটি কলকাতা শহরতলি রেলওয়ে ব্যবস্থার অন্তর্গত একটি স্টেশন। এটি ভারতের পশ্চিমবঙ্গ রাজ্যের পশ্চিম মেদিনীপুর জেলায় অবস্থিত। স্টেশনটি জকপুর এবং পার্শ্ববর্তী এলাকায় রেল পরিষেবা প্রদান করে। হাওড়া রেলওয়ে স্টেশন থেকে ১০৭ কি.মি. দূরে স্টেশনটি অবস্থিত। জকপুর রেলওয়ে স্টেশনটি পশ্চিমবঙ্গের খড়গপুর বাইপাস রোড, জকপুর এ অবস্থিত। স্টেশন কোড হল (জেপিআর)। এটি হাওড়া-খড়গপুর লাইনের একটি ছোট রেলওয়ে স্টেশন। নিকটতম স্টেশনগুলি খড়গপুর এবং মাদপুর এবং প্রধান রেলওয়ে স্টেশন হল হাওড়া এবং খড়গপুর। সমস্ত লোকাল ইএমইউ ট্রেনগুলি এই স্টেশনে দাঁড়ায়। যেমন- হাওড়া-খড়গপুর লোকাল, হাওড়া-মেদিনীপুর লোকাল এবং সাঁতরাগাছি-খড়গপুর লোকাল ইত্যাদি। হাওড়া-খড়গপুর লাইনটি ১৯০০ সালে চালু হয়। হাওড়া-খড়গপুর লাইনটি ১৯৬৭-৬৯ সালে বিদ্যুতায়িত হয়। সাঁতরাগাছি-পাঁশকুড়া-খড়গপুর চতুর্থ লাইন নির্মাণের পরিকল্পনা রয়েছে। Kharagpur-Howrah Local 38606 Indiarailinfo Howrah-Haldia Local 68689 ⇒ 38089 Indiarailinfo Santragachi-Digha EMU 78001 ⇒ 68687 Indiarailinfo "জকপুর রেলওয়ে স্টেশন"। সংগ্রহের তারিখ ১০ এপ্রিল ২০১৯।  "Major events in formation of S.E.Railway"। South Eastern Railway। ১৭ এপ্রিল ২০১৯ তারিখে মূল থেকে আর্কাইভ করা। সংগ্রহের তারিখ ১৭ এপ্রিল ২০১৯।  "History of Electrification"। IRFCA। সংগ্রহের তারিখ ১৭ এপ্রিল ২০১৯।  "Upcoming projects in South Eastern Railway"। South Eastern Railway। ১৭ এপ্রিল ২০১৯ তারিখে মূল থেকে আর্কাইভ করা। সংগ্রহের তারিখ ১৭ এপ্রিল ২০১৯।
আইয়ুব খান (অভিনেতা)

আইয়ুব খান (জন্ম: ২৩ ফেব্রুয়ারি ১৯৬৫) একজন ভারতীয় চলচ্চিত্র এবং টেলিভিশন অভিনেতা। টেলিভিশন ধারাবাহিক উত্তরণ (২০০৮-২০১৫) অভিনয়ের সুবাদে সুপরিচিত। তিনি অভিনেতা নাসির খান এবং বেগম পারার পুত্র। তিনি অভিনেতা দিলীপ কুমারের ভাইপো, তার পিতা দিলীপ কুমারের ছোট ভাই ছিলেন। তিনি ১৯৫০ এর দশকের জনপ্রিয় অভিনেত্রী বেগম পারা এবং অভিনেতা নাসির খানের ঘরে হিন্দকোর আওয়ান গোষ্ঠীতে জন্মগ্রহণ করেন। দোস্তি জিন্দাবাদ (২০১৭) সান্তা বান্তা প্রাইভেট লিমিটেড (২০১৬) ... ভারতীয় হাই কমিশনার ইয়ে দুরিয়ান (২০১১) ... অভে (বিশেষ উপস্থিতি) তো বাত পাক্কি!] (২০১০) ... সুরিন্দর সাক্সেনা জামানত (২০০৯) ... সুনিল তিসরি আখ: দ্যা হিডেন ক্যামেরা (২০০৬) ... ইন্সপেক্টর বিক্রম অপহরণ (২০০৫) ... কাশিনাথ রেবতি (২০০৫) মেঘলা আকাশ (২০০২) ... জাবেদ আহমেদ "Ayub Khan"। IMDb।  "Archived copy"। ১৯ এপ্রিল ২০১২ তারিখে মূল থেকে আর্কাইভ করা। সংগ্রহের তারিখ ২২ জানুয়ারি ২০১০।  উইকিমিডিয়া কমন্সে আইয়ুব খান (অভিনেতা) সংক্রান্ত মিডিয়া রয়েছে। ইন্টারনেট মুভি ডেটাবেজে আইয়ুব খান (ইংরেজি)
ফয়সাল খান

ফয়সাল খান (জন্ম: মোহাম্মদ ফয়সাল হোসেন খান জন্ম: ৩ আগস্ট ১৯৬৬) একজন ভারতীয় অভিনেতা, যিনি মূলতঃ হিন্দি চলচ্চিত্রে অভিনয় করে থাকেন। খান প্রযোজক তাহির হোসেনের পুত্র। তার ভাই আমির খান, যিনি একজন প্রখ্যাত অভিনেতা ও প্রযোজক এবং তার ২টি বোন রযেছে: একজন নিখাত খান, যিনি প্রযোজক হিসেবে কাজ করেন এবং অপরজন ফরহাত খান। তার চাচা নাসির হোসেন একজন প্রখ্যাত প্রযোজক ও পরিচালক ছিলেন। এছাড়াও তার ভাতিজা ইমরান খানও একজন অভিনেতা এবং তার চাচা তারিক খান ১৯৭০ এবং ১৯৮০ এর দশকের একজন অভিনেতা ছিলেন। মাওলানা আবুল কালাম আজাদ তার আত্মীয় হন। খান তার চাচা নাসির হুসেনের ১৯৬৯ সালের চলচ্চিত্র পেয়ার কা মৌসম -এ ছোট্ট একটি ভূমিকায় অভিনয় করেন,যেখানে তি্নি ৩ বছর বয়সী একটি শিশু শশী কাপুর-এর ভূমিকায় অভিনয় করেন। তিনি ১৯৮৮ সালে একজন প্রাপ্তবয়স্ক হিসেবে চলচ্চিত্রে আত্মপ্রকাশ করেন, তার ভাই আমিরের চলচ্চিত্র কেয়ামত সে কেয়ামত তক-এ খলনায়কের ভূমিকায় অভিনয় করেন। তিনি তার বাবার ১৯৯০ সালের চলচ্চিত্র তুম মেরে হো-এ সহকারী পরিচালক হিসেবে কাজ করেছিলেন, যেটিতে তার ভাই আমির প্রধান চরিত্রে অভিনয় করেছিলেন। খান ১৯৯৪ সালের চলচ্চিত্র মধোষ-এ তার প্রথম প্রধান ভূমিকা পেয়েছিলেন, যেটি তার পিতার দ্বারা প্রযোজিত এবং বিক্রম ভাট পরিচালিত হয়েছিল। পাঁচ বছরের বিরতির পর, তিনি তার ভাইয়ের সাথে মেলা ছবিতে প্রত্যাবর্তন করেন। তিনি আরও বেশ কয়েকটি ছবিতে অভিনয় করেছিলেন যেগুলি বক্স অফিসে খুব খারাপ ছিল ৷ তিনি ২০০৩ সালে টিভি সিরিয়াল আঁধি-এও উপস্থিত ছিলেন| তার শেষ চলচ্চিত্র ছিল ২০০৫ সালে চাঁদ বুঝ গয়া। এক দশক দীর্ঘ বিরতির পর, ঘোষণা করা হয়েছিল যে তিনি তার প্রত্যাবর্তন করবেন এবং ২০১৫ সালের চলচ্চিত্র চিনার দাস্তান-ই-ইশক, রাজেশ জৈন প্রযোজিত একটি চলচ্চিত্রে অভিনয় করবেন।আমির খানের ভাই ফয়সাল খান প্রত্যাবর্তন করবেন| ২০১৭ সালে তিনি ডেঞ্জার, ফয়সাল সাইফ পরিচালিত একটি হরর চলচ্চিত্রে অভিনয় করেছিলেন। ছবিটি মুক্তি পায়নি। ২০২১ সালে, তিনি তার পরিচালনায় আত্মপ্রকাশ করেন এবং ফ্যাক্টরি চলচ্চিত্রে অভিনয় করার পাশাপাশি চলচ্চিত্রের জন্য একটি গানও গেয়েছিলেন। অভিনেতা কন্ট্রাক্ট (২০১৮) ডেঞ্জার (২০১৭) (মুক্তি পায়নি) চিনার দাস্তান-ই-ইশক (২০১৫) .... জামাল চান্দ বুঝ গায়ে (২০০৫) .... রাহুল মেহতা আন্ধি (২০০৩) .... সিদ্ধার্থ (টেলিভিশন ধারাবাহিক) বস্তি (২০০৩) ....সতিশ কুলখার্নি বর্ডার হিন্দুসতান কা (২০০৩) .... রাজ দুশমনি .... (২০০২) (মুক্তি পায়নি) কাবু (২০০২) .... রাজা মেলা (২০০০) .... শংকর সেন মাধহোস (১৯৯৪) .... সুরাজ জো জিতা ওহি সিকান্দার (১৯৯২) .... কলেজ ছাত্র কেয়ামত সে কেয়ামত তক (১৯৮৮) .... বাবার গ্যাং এর সদস্য প্যায়ার কা মওসাম (১৯৬৯) ....তরুণ সুন্দর প্রযোজক তুম মেরে হো (১৯৯০) (সহকারী-প্রযোজক) সহকারী পরিচালক তুম মেরে হো (১৯৯০) "Dream to make a film on Maulana Azad: Aamir Khan"। IE Staff। The Indian Express। ৯ জানুয়ারি ২০১৪।  https://www.indiantelevision.com/headlines/y2k3/nov/nov113.htm https://timesofindia.indiatimes.com/entertainment/hindi/bollywood/news/Aamir-Khans-brother-Faisal-Khan-to-make-a-comeback/articleshow/21158880.cms ইন্টারনেট মুভি ডেটাবেজে ফয়সাল খান  (ইংরেজি)
তোরোস পর্বতমালা

তোরোস পর্বতমালা (তুর্কি ভাষায়: Toros Dağları) দক্ষিণ তুরস্কের একটি পর্বতমালা। এটি তুরস্কের ভূমধ্যসাগরীয় উপকূলের সমান্তরালে প্রায় ৩২০ কিমি ধরে বিস্তৃত। এর সর্বোচ্চ শৃঙ্গ আলাদাগ সমুদ্র সমতল থেকে ৩,৭৩৪ মিটার উঁচু। তোরোস পর্বতমালার পশ্চিম প্রান্তের উত্তরে বৃহদাকার এগ্রিদির হ্রদ এবং বেইসেহির হ্রদগুলি অবস্থিত। পর্বতমালার পূর্বে অ্যান্টি-তোরোস পর্বতমালা অবস্থিত। আলাদাগ শৃঙ্গের দক্ষিণে একটি গিরিপিথ সেইহান নদীর উপত্যকা পর্যন্ত চলে গেছে। এর নাম সিলিসীয় দরজা বা তুর্কি ভাষায় গুলেক বোগাজি। বহু সেনাবাহিনী প্রাচীনকাল থেকে গিরিপথটি ব্যবহার করে আসছে। তোরোস পর্বতমালা থেকে মধ্যপ্রাচ্যের ইউফ্রেটিস ও টাইগ্রিস নদী দুইটি উৎপত্তি লাভ করেছে। এর দক্ষিণ ঢাল মানাভগাত নদীর উৎপত্তিস্থল। map of Eurasia showing Taurus Mountain ranges উইকিমিডিয়া কমন্সে তোরোস পর্বতমালা সংক্রান্ত মিডিয়া রয়েছে।
ইকুয়েডরে ইসলাম

ইকুয়েডরে ইসলাম একটি সংখ্যালঘু ধর্ম। খ্রিস্টধর্ম প্রধান দেশটিতে প্রায় ১,০০০ এর অধিক মুসলিম বাস করেন। ১৯৯১ সালে ইকুয়েডরের রাজধানী কিতোতে খালিদ বিন ওয়ালিদ নামে একটি মসজিদ নির্মিত হয়। ১৯৯৪ সালে প্রথম ইকুয়েডরে ইকুয়েডর ইসলামিক সেন্টার নামে একটি ধর্মীয় সেন্টার প্রতিষ্ঠিত হয়। নওমুসলিম শায়খ ইয়াহিয়া জুয়ান এটি প্রতিষ্ঠা করেন এবং তাঁর প্রচেষ্টায় ১৯৯৪ সালে দেশটির সরকার কর্তৃক স্বীকৃতি লাভ করে। ইকুয়েডরে ইসলামের আগমন সম্পর্কে বলা হয় যে, ঔপনিবেশিক আমলে আফ্রিকীয় দাসদের মাধ্যমে লাতিন আমেরিকায় ইসলামের আগমন ঘটে। বর্তমান ইকুয়েডর অঞ্চলে ঠিক কখন ইসলামের আগমন হয়েছিল সে বিষয়ে স্পষ্ট ইতিহাস পাওয়া যায় না। তবে প্রথম বিশ্বযুদ্ধের সময় আরব ভূখণ্ড থেকে অগণিত অভিবাসী ইকুয়েডর আগমন করে এবং এর মাধ্যমে দেশটিতে উল্লেখযোগ্য মুসলিম জনসংখ্যা সৃষ্টি হয়। তারা রাজধানী কিতো, আম্বাতো ও গুয়াইয়াকুইল শহরে বসবাস আরম্ভ করে। তবে বর্তমান মানাবি, লস রিওস, এসমেরালাদায়স প্রদেশেও মুসলমানদের দেখা যায়। ২০ শতাব্দীর চল্লিশের দশকে লেভান্তাইন খ্রিষ্টান ও আরব মুসলমানরা 'লেকলা' নামের একটি ধর্মনিরপেক্ষ সংগঠন গঠন করেছিল। ইকুয়েডর এসে মুসলমানরা দিনে দিনে দেশটির স্থানীয় জাতিগোষ্ঠীগুলোর সাথে একীভূত হতে থাকে। ১৯৯১ সালে দেশটির রাজধানী কিতোতে প্রথম মসজিদ নির্মাণ করা হয়। এরপর ১৯৯৪ সালে 'ইকুয়েডর ইসলামিক সেন্টার' নামে একটি ধর্মীয় সেন্টার প্রতিষ্ঠা করা হয়। এরপর ২০০৪ সালে গুয়াইয়াকুইল শহরে ভারতীয় বংশোদ্ভূত মাজহার ফারুক ও পাকিস্তানি বংশোদ্ভূত আলী সাইদ কর্তৃক 'সেন্ট্রো ইসলামিকো আল হিজরা' নামে আরেকটি সেন্টার প্রতিষ্ঠিত হয়। ইকুয়েডরসহ লাতিন আমেরিকার দেশগুলিতে ইসলাম প্রচার ও প্রসারের ক্ষেত্রে শায়খ ইয়াহিয়ার ব্যাপক রয়েছে। তিনি ইকুয়েডরের রাজধানী কুতোতে জন্ম গ্রহণ করেন। তিনি ১২ বছর বয়সে একটি সামরিক একাডেমিতে ভর্তি হন এবং সামরিক বিজ্ঞানে স্নাতক ডিগ্রী অর্জন করেন। তিনি ইংরেজি, স্পেনীয় ও আরবি ভাষায় কথা বলতে পারেন। মিশিগান বিশ্ববিদ্যালয়ে পড়াকালীন এক আরব সহপাঠীর মাধ্যমে প্রথমবারের মতো তিনি ইসলামের সংস্পর্শে আসেন। এরপর তিনি ইসলাম ধর্ম গ্রহণ করেন এবং মদিনা বিশ্ববিদ্যালয়ে ভর্তি হয়ে স্নাতকোত্তর ডিগ্রি অর্জন করেন। তিনিই প্রথম ইকুয়েডরীয় নাগরিক, যিনি প্রকাশ্যে ইসলাম গ্রহণের ঘোষণা দেন। লাতিন আমেরিকায় ইসলামের প্রচার ও প্রসারের লক্ষ্যে তিনি স্পেনীয় ভাষায় অসংখ্য বই, পুস্তিকা ও অডিও লেকচারে কাজ করেছেন। তার অনূদিত কিছু বইয়ের মধ্যে "আন্ডারস্ট্যান্ডিং ইসলাম অ্যান্ড মুসলিম", "মুহাম্মদ ইন দ্য বাইবেল", "মুসলিম ক্রিশ্চান ডায়ালগ" ও হিউম্যানিটি ইন ইসলাম। ১৯৯৪ সালে তিনি প্রথম ইকুয়েডর ইসলামিক সেন্টার প্রতিষ্ঠা করেন। বর্তমান তিনি এটির ইমাম ও পরিচালক। তার ছেলেদের মধ্যে একজন আল আজহার বিশ্ববিদ্যালয়ে এবং একজন মদিনা বিশ্ববিদ্যালয়ে শরিয়া বিষয়ে উচ্চতর লেখাপড়া করছে। "South America :: Ecuador — The World Factbook – Central Intelligence Agency"। www.cia.gov। ৮ ডিসেম্বর ২০১৫ তারিখে মূল থেকে আর্কাইভ করা। সংগ্রহের তারিখ ১৪ ডিসেম্বর ২০১৮।  "Islam in Ecuador [wiki]"। www.muslimpopulation.com। সংগ্রহের তারিখ ১৪ ডিসেম্বর ২০১৮। [স্থায়ীভাবে অকার্যকর সংযোগ] "Islam in Latin America"। সংগ্রহের তারিখ 20/11/2022।  এখানে তারিখের মান পরীক্ষা করুন: |সংগ্রহের-তারিখ= (সাহায্য)[স্থায়ীভাবে অকার্যকর সংযোগ] Group, The LADO (২০০৭-০৭-০৮)। "Interview with Shaykh Yahya Juan Suquillo"। The LADO Group (ইংরেজি ভাষায়)। সংগ্রহের তারিখ ২০২২-১১-২০।
জহিরুল হক ভূঁইয়া মোহন

জহিরুল হক ভূঁইয়া মোহন (জন্ম: ৩০ ডিসেম্বর ১৯৫৬) হলেন বাংলাদেশের একজন রাজনীতিবিদ। তিনি নরসিংদী-৩ আসনের সাবেক সংসদ সদস্য। জহিরুল হক ভূঁইয়া মোহনের জন্ম ৩০ ডিসেম্বর ১৯৫৬ সালে নরসিংদীর শিবপুরে। জহিরুল হক ভূঁইয়া মোহন ২০০৮ সালের নবম জাতীয় সংসদ নির্বাচনে বাংলাদেশ আওয়ামী লীগের প্রার্থী হিসেবে নরসিংদী-৩ থেকে সংসদ সদস্য মনোনীত হন। ৫ জানুয়ারি ২০১৪ সালের দশম জাতীয় সংসদ নির্বাচনে বাংলাদেশ আওয়ামী লীগের প্রার্থী হিসেবে নরসিংদী-৩ থেকে তিনি পরাজিত হন। ২০১৮ সালের একাদশ জাতীয় সংসদ নির্বাচনে বাংলাদেশ আওয়ামী লীগের প্রার্থী হিসেবে নরসিংদী-৩ থেকে সংসদ সদস্য মনোনীত হন। ২০২৪ সালের দ্বাদশ জাতীয় সংসদ নির্বাচনে তিনি বাংলাদেশ আওয়ামী লীগের প্রার্থী হিসেবে নরসিংদী-৩ থেকে তিনি পরাজিত হন। "জহিরুল হক ভূঁইয়া মোহন"। প্রথম আলো। সংগ্রহের তারিখ ৩১ ডিসেম্বর ২০১৮।  "এমপির সঙ্গে নেই আ. লীগ বিএনপির কাঁটা 'মান্নান ভূঁইয়া'"। দৈনিক কালেরকন্ঠ। সংগ্রহের তারিখ ৩১ ডিসেম্বর ২০১৮।  "নরসিংদীর পাঁচটি আসনে মনোনয়ন ফরম কিনেছেন ২৩ প্রার্থী"। দৈনিক কালেরকন্ঠ। সংগ্রহের তারিখ ৩১ ডিসেম্বর ২০১৮।  "নরসিংদীর শিবপুরে বাঘে-মোষে লড়াই"। দৈনিক বাংলাদেশ প্রতিদিন। সংগ্রহের তারিখ ৩১ ডিসেম্বর ২০১৮।
হালবি ভাষা

হালবি (বাস্তারি, হালবা, হালবাস, হালাবি, হালবি, মাহারি, মেহারি) একটি পূর্ব ইন্দো-আর্য ভাষা যার সাথে ওড়িয়া ও মারাঠি ভাষার সাদৃশ্য বিদ্যমান। ভারতে প্রায় পাঁচ লক্ষ মানুষ এই ভাষায় কথা বলে। এটির বাক্য গঠনের রূপ হল কর্তা-কর্ম-ক্রিয়া। এই ভাষা বিশেষ্যের পূর্বে বিশেষণের দৃঢ় ব্যবহার করে থাকে। এটিকে বাণিজ্যিক ভাষা হিসেবে বিবেচনা করা হলেও এই ভাষাভাষীদের মাঝে শিক্ষার হার খুবই কম। প্রায় দুই লাখ মানুষ হালবি ভাষাকে দ্বিতীয় ভাষা হিসেবে বিবেচনা করে থাকে। ভাষাটি ওড়িয়া ও দেবনাগরী হরফে লেখা হয়ে থাকে। "Statement 1: Abstract of speakers' strength of languages and mother tongues - 2011"। www.censusindia.gov.in। Office of the Registrar General & Census Commissioner, India। সংগ্রহের তারিখ ২০১৮-০৭-০৭।  হ্যামারস্ট্রোম, হারাল্ড; ফোরকেল, রবার্ট; হাস্পেলম্যাথ, মার্টিন, সম্পাদকগণ (২০১৭)। "Halbi"। গ্লোটোলগ ৩.০ (ইংরেজি ভাষায়)। জেনা, জার্মানি: মানব ইতিহাস বিজ্ঞানের জন্য ম্যাক্স প্লাংক ইনস্টিটিউট।  হ্যামারস্ট্রোম, হারাল্ড; ফোরকেল, রবার্ট; হাস্পেলম্যাথ, মার্টিন, সম্পাদকগণ (২০১৭)। "ভুঞ্জিয়া"। গ্লোটোলগ ৩.০ (ইংরেজি ভাষায়)। জেনা, জার্মানি: মানব ইতিহাস বিজ্ঞানের জন্য ম্যাক্স প্লাংক ইনস্টিটিউট।  Masica (1991)
আর্বিল

আর্বিল উত্তর ইরাকের একটি শহর এবং আর্বিল প্রদেশের রাজধানী। এটি মোসুল শহরের কাছে অবস্থিত। সুমেরীয়রা খ্রিস্টপূর্ব ২৩০০ অব্দে শহরটি প্রতিষ্ঠা করে। এটি পৃথিবীর সবচেয়ে দীর্ঘস্থায়ী মনুষ্যবসতিগুলির একটি। সুমেরীয়রা শহরটিকে উর্বিলুম নামে ডাকত। শহরটি বাগদাদ ও মোসুলের মধ্য যাতায়াতকারী কাফেলাগুলির পথের উপর পড়েছে। আর্বিল ইতিহাসের শুরু থেকেই একটি গুরুত্বপূর্ণ বাণিজ্যিক কেন্দ্র। আর্বিলের কাছে গাউগামেলা নামের এক গ্রামে খ্রিস্টপূর্ব ৩৩১ অব্দে মহাবীর আলেকজান্ডার পারস্যের রাজা ৩য় দারিউসকে পরাজিত করেন। বর্তমানে এটি ইরাকের একটি সংখ্যাগরিষ্ঠ কুর্দি অধ্যষিত শহর। ১৯৯০-এর দশকের শুরুর দিকে উর্বিলে কুর্দীয় বিভিন্ন গোত্র যুদ্ধে লিপ্ত হয়। ১৯৯৬ সালে কুর্দিস্তান ডেমোক্র‌্যাটিক পার্টির (কেডিপি) নেতারা সাদ্দাম হোসেনকে এই গৃহযুদ্ধ নিয়ন্ত্রণের আহ্বান জানালে সাদ্দাম এখানে ৩০ হাজার সৈন্যের বহর পাঠান এবং কেডিপি-কে এখানকার শাসনভার দেন। এখানে প্রায় ৩ লক্ষ লোকের বাস।
আলংফ্রা

আলং-ফ্রা বা আলংপায়া (বর্মী ভাষায়: အလောင်းဘုရား; জন্ম: ১৭১৪, মোকসোবোমিয়ো শোয়েবো, মিয়ানমার; মৃত্যু: ১৩ই এপ্রিল, ১৭৬০, কিনওয়া, মার্তাবান প্রদেশ, মিয়ানমার) ছিলেন ১৭৫২ থেকে ১৭৬০ পর্যন্ত মিয়ানমারের কোনবং সাম্রাজ্যের সম্রাট। তিনি মিয়ানমারকে একত্র করে কোনবং রাজবংশের পত্তন করেন। আলং-ফ্রা একটি বর্মী শব্দ যার অর্থ "বিজয়ী"। ব্রিটিশেরা ১৮৮৬ সালের ১লা জানুয়ারি উত্তর বার্মা দখল করার আগ পর্যন্ত কোনবং রাজবংশ ক্ষমতায় ছিল। আলংফ্রা ইরাবতী নদীর ব-দ্বীপে অবস্থিত মনদের স্বাধীন রাজ্য পেগু-ও বিজয় করেছিলেন। আলংফ্রা মিয়ানমারের তৎকালীন রাজধানী আভার উত্তরে অবস্থিত ছোট শহর মোকসোবোমিয়ো (বর্তমান শোয়েবো)-তে জন্মগ্রহণ করেন। ১৭৫২ সালে পেগু রাজ্যের মন রাজা বিনিয়া দালা আভা শহর দখল করেন এবং মিয়ানমারের টংগু রাজবংশের পতন ঘটান। আলংফ্রা এর বিরুদ্ধে প্রতিরোধ আন্দোলন গড়ে তোলেন। তিনি নিজেকে ১৫শ শতকের এক মিয়ানমার রাজার বংশধর দাবী করেন এবং মোকসোবোমিয়োতে মিয়ানমারের নতুন রাজধানী স্থাপন করেন। ১৭৫৩ সালে তিনি আভা শহর মিয়ানমারের নিয়ন্ত্রণে নিয়ে আসেন এবং দক্ষিণ মিয়ানমারে অভিযান চালান। ১৭৫৫ সালে মন রাজ্যে এক ঝটিকা অভিযানের শেষ পর্যায়ে তিনি মন জেলেগ্রাম দাগনে একটি নতুন বন্দর স্থাপন করেন, পরবর্তীকালে যার নাম রাখা হয় ইয়াঙ্গুন। ১৭৫৭ সালে তিনি পেগু শহর দখল করেন এবং বিনিয়া দালাকে বন্দী করেন। এভাবে প্রাক্তন টংগু রাজবংশের শাসনাধীন সমস্ত এলাকাতে আলংফ্রা বর্মী নিয়ন্ত্রণ প্রতিষ্ঠা করেন। ফরাসিরা মন জাতির লোকদের সাথে মিত্রতা স্থাপন করেছিল। এ কারণে আলাউংপায়া ব্রিটিশদের সমর্থনের জন্য আগ্রহী ছিলেন। ১৭৫৭ সালে তিনি ব্রিটিশ ইস্ট ইন্ডিয়া কোম্পানির সাথে এক চুক্তি করেন, যাতে কোম্পানিকে বহু বাণিজ্যিক সুযোগসুবিধা দেওয়া হয়। কিন্তু ব্রিটিশরা ইতোমধ্যে ভারতে ফরাসিদের সাথে যুদ্ধে লিপ্ত ছিল, এবং সেজন্য মিয়ানমারে ফরাসিদের সাথে দ্বিতীয় একটি যুদ্ধের ব্যাপারে আগ্রহী ছিল না। ১৭৫৯ সালে নেগ্রাইস-এ রাজার সৈন্যরা স্থানীয় বিদ্রোহে মদদ দেবার অভিযোগে ব্রিটিশ বণিকদের গণহত্যা করে। এই ঘটনার পর ব্রিটেন ও মিয়ানমারের মধ্যে সম্পর্ক ছিন্ন হয়ে যায়। থাইল্যান্ড (তৎকালীন শ্যামদেশ) আক্রমণ ছিল আলংফ্রার জীবনের শেষ অভিযান। তিনি তাভয় শহরের মধ্য দিয়ে তার সেনাবাহিনীকে দক্ষিণদিকে তেনাসেরিমে নিয়ে যান এবং এরপর উত্তর দিকে শ্যামদেশের রাজধানী আয়ুথিয়ার দিকে রওনা হন। ১৭৬০ সালের এপ্রিল মাসে তিনি শহরটি সম্পূর্ণ ঘিরে ফেলেন। এই অবরোধের সময় তিনি গুরুতর আহত হন, এবং সেনাবাহিনী নিয়ে মিয়ানমারে ফেরত আসার পথে তিনি মারা যান। উইকিমিডিয়া কমন্সে আলংফ্রা সংক্রান্ত মিডিয়া রয়েছে। "Alaungpaya | Burmese Empire, Monarchy, Unification | Britannica"। www.britannica.com (ইংরেজি ভাষায়)। সংগ্রহের তারিখ ২০২৩-০৮-১৬।  "King Alaungpaya"। www.myanmars.net (ইংরেজি ভাষায়)। সংগ্রহের তারিখ ২০২৩-০৮-১৬।
অলিম্পিক স্টেডিয়াম (মিউনিখ)

অলিম্পিয়াস্টেডিয়ন বা অলিম্পিক স্টেডিয়াম (জার্মান উচ্চারণ: [ʔoˈlʏmpi̯aːˌʃtaːdi̯ɔn]) জার্মানির মিউনিখে অবস্থিত স্টেডিয়াম। এটি উত্তর মিউনিখের অলিম্পিয়াপার্ক মুন্চেনের মাঝে অবস্থিত, যা ১৯৭২ সালের গ্রীষ্মকালীন অলিম্পিকের প্রধান স্টেডিয়াম হিসেবে নির্মিত হয়েছিল। ৮০,০০০ আসন ক্ষমতাযুক্ত স্টেডিয়ামটি ১৯৭৪ ফিফা বিশ্বকাপ ফাইনাল এবং ইউইএফএ ইউরো ১৯৮৮ ফাইনাল সহ অনেক বড় ফুটবল ম্যাচও আয়োজন করে। এটি ১৯৭৯, ১৯৯৩ এবং ১৯৯৭ সালে ইউরোপিয় কাপ ফাইনাল আয়োজন করেছিল। এর বর্তমান ধারণ ক্ষমতা ৬৯,২৫০ জন। ২০০৬ ফিফা বিশ্বকাপের জন্য আলিয়ানৎস আরেনা নির্মিত হওয়ার পূর্ব পর্যন্ত, স্টেডিয়ামটি ছিল এফসি বায়ার্ন মিউনিখ এবং টিএসভি ১৮৬০ মিউনিখের ঘরের মাঠ। জার্মান স্থপতি গুন্টার বেহিশিশ এবং প্রকৌশলী ফ্রাই অটো পরিকল্পিত, জন অ্যারগরিসের সাহায্যে, অলিম্পিয়াস্টেডিয়নের হালকা ওজনের তাঁবু নির্মাণ সে সময়ের জন্য বিপ্লবী বলে বিবেচিত হয়। এই বৃহৎ সুদূরপ্রসারী চাঁদোয়া অন্তর্ভুক্ত এক্রাইলিক কাচ দ্বারা সুস্থিত ইস্পাত তারের কাঠামো প্রথমবারের মত বড় মাত্রায় ব্যবহার করা হয়েছিল। ধারণাটি ছিল আল্পসের অনুকরণ এবং নাৎসি শাসনামলে অনুষ্ঠিত বার্লিনের ১৯৩৬ গ্রীষ্মকালীন অলিম্পিকে প্রতিদ্বন্দ্বি হিসাবে নির্ধারণ করা। সুদূরপ্রসারী ও স্বচ্ছ সামিয়ানা, নতুন গণতান্ত্রিক এবং আশাবাদী জার্মানির প্রতীকীকরণ করে। এটি সরকারি নীতিতে প্রতিফলিত হয়: "প্রফুল্লময় ক্রীড়া" ("হাইটেন স্পিলে ডাই")। প্রথম বিশ্বযুদ্ধের পরেই ফুটবলের জনপ্রিয়তা অর্জনের কারণে মিউনিখে বড় স্টেডিয়াম নির্মাণের প্রয়োজনীয়তা হয়ে পরে। ১৯১২ সালে বাভারিয়া রাজ্য কর্তৃক আপত্তির কারণে ওব্বারসেনফেল্ডের একটি স্টেডিয়াম নির্মাণ ব্যর্থ হয়। এটি ১৯৭৪ ফিফা বিশ্বকাপের অন্যতম স্টেডিয়াম ছিল। ১৯৭৪ সালের বিশ্বকাপে নিম্নলিখিত ম্যচগুলি স্টেডিয়ামে খেলেছিল: স্টেডিয়ামটি ইউইএফএ ইউরো ১৯৮৮ এর স্থানগুলির মধ্যে একটি ছিল। ইউরো ১৯৮৮ এর সময় স্টেডিয়ামে নিম্নলিখিত ম্যচগুলি হয়েছিল: "Olympiastadion: Abschied vom echten Grün"। merkur.de। merkur। সংগ্রহের তারিখ ৭ জুন ২০১৯।  "Olympic Stadium"। olympiapark। সংগ্রহের তারিখ ৭ জুন ২০১৯। [স্থায়ীভাবে অকার্যকর সংযোগ] Uhrig, Klaus (মার্চ ২০, ২০১৪)। "Die gebaute Utopie: Das Münchner Olympiastadion"। br.de। ১৩ ফেব্রুয়ারি ২০১৫ তারিখে মূল থেকে আর্কাইভ করা। সংগ্রহের তারিখ ফেব্রুয়ারি ১৩, ২০১৫।  Digitized version of the Official Report of the Organizing Committee for the Games of the XXth Olympiad Munich 1972 (Volume 2)। proSport GmbH & Co. KG. München Ed. Herbert Kunze। ১৯৭২। পৃষ্ঠা 22। ২৫ ডিসেম্বর ২০১৮ তারিখে মূল (PDF) থেকে আর্কাইভ করা। সংগ্রহের তারিখ ১ মে ২০১৯।  "Ein Geschenk der Deutschen an sich selbst"। DER SPIEGEL 35/1972। আগস্ট ২১, ১৯৭২। … für die versprochene Heiterkeit der Spiele, die den Berliner Monumentalismus von 1936 vergessen machen und dem Image der Bundesrepublik in aller Welt aufhelfen sollen  উইকিমিডিয়া কমন্সে অলিম্পিক স্টেডিয়াম (মিউনিখ) সংক্রান্ত মিডিয়া রয়েছে। দাপ্তরিক ওয়েবসাইট অলিম্পিক স্টেডিয়াম পর্যালোচনা একটি + টি স্থাপত্য প্রকাশক